Diari Oficial de la Generalitat Valenciana


Sumari del DOGV 9312, del 04-04-2022 (2022/2341)

Informació pública de l'aprovació definitiva de l'informe ambiental i territorial estratègic de la proposta de modificació puntual número 5 del Pla general d'ordenació urbana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2341


Data del document
:   16-03-2022

Organisme emissor
:   Ajuntament de l'Olleria

Tipus de document
:   Anunci

Descriptors 

:   * Olleria, l'
    * pla d'urbanisme
    * administració local

Informació pública de l'aprovació definitiva de l'informe ambiental i territorial estratègic de la proposta de modificació puntual número 5 del Pla general d'ordenació urbana.  
 [2022/2341]  
Pel Decret d'alcaldia núm. 2022/0380, de data 16 de març de 2022, s'ha resolt:  
  
Primer. Acceptar expressament l'informe conjunt emés per l'assessor jurídic i l'arquitecta tècnica municipal d'aquest ajuntament, que expressament s'incorpore a la present resolució i que hi serveix de motivació els termes establits en l'article 88 de la Llei 39/2015, de règim jurídic de les administracions públiques i del procediment administratiu comú.  
Segon. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del projecte de modificació puntual número 5 del Pla general d'ordenació urbana de l'Olleria, referida a la regulació de determinats usos compatibles i/o incompatibles en el sòl urbà d'ús residencial.  
  
Tercer. Concloure que la proposta de modificació puntual número 5 del Pla general d'ordenació urbana de l'Olleria, no té efectes significatius sobre el medi ambient d'acord amb els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
Quart. Resoldre favorablement l'avaluació ambiental i territorial estratègica pel procediment simplificat de la proposta de la modificació puntual número 5 del Pla general d'ordenació urbana de l'Olleria.  
  
Cinqué. Donar compte del contingut de la resolució d'informe ambiental i territorial estratègic pel procediment simplificat a totes les persones i entitats interessades que apareguen en la tramitació ambiental d'aquesta actuació, incloent-hi l'informe en la documentació de l'instrument de planejament urbanístic.  
Sisé. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
Seté. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa-administrativa contra l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Huité. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat en el DOGV, no s'ha aprovat el pla en el termini màxim de quatre anys des de la publicació. En aquests casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
L'informe complet podrà consultar-se en en el tauler d'edictes de la seu electrònica de l'Ajuntament (https://lolleria.sedelectronica.es), i en el portal de transparència d'aquest ajuntament (https://lolleria.sedelectronica.es/transparency/4259d0af-9874-4c14-ac66-e0113bdb8a15/).  
Cosa que es fa pública de conformitat amb el que es disposa en l'article 53.7 del text refós de la Llei d'ordenació del territori, urbanisme i paisatge, aprovat pel Decret Legislatiu 1/2021, de 18 de juny, del Consell.  
  
L'Olleria, 16 de març de 2022.- L'alcalde: Ramón Vidal Soler.